Werker tronk toe ná diefstal by Buckingham-paleisBuckingham-paleis in Londen. Foto: Tolga Akmen/AFP ŉ 37-jarige man wat as ŉ kombuisassistent in Buckingham-paleis gewerk het, is tot agt maande tronkstraf gevonnis vir diefstal. Adamo Canto het erken het dat hy medaljes, amptelike foto’s en ander items gesteel en op eBay verkoop het. Hy is Maandag gevonnis nadat hy skuld beken het op drie aanklagte van diefstal wat tussen November 2019 en Augustus 2020 plaasgevind het. Volgens die polisie is daar ŉ “beduidende hoeveelheid” gesteelde artikels teruggevind toe hulle sy personeelkwartiere in Buckingham-paleis deursoek het. Hy het sedert 2015 as ŉ spysenieringsassistent in die paleis gewerk. Die gesteelde goedere is in totaal tot sowat £100 000 (sowat R2 miljoen) werd en van die items is vir ŉ fraksie van hul waarde op die eBay gelys. Dit sluit twee gesogte medaljes en ŉ foto-album in met foto’s van ŉ staatsbanket wat vir pres. Donald Trump gehou is toe hy Brittanje in Junie 2019 besoek het. Canto, wat glo desperaat was vir geld om skuld te delg, het glo ook ŉ beperkte uitgawe sakhorlosie gesteel en ŉ Samsung-selfoon wat spesiaal gemaak is vir prins Andrew, koningin Elizabeth se tweede seun.